Diari Oficial de la Generalitat Valenciana


Sumari del DOGV 5093, del 15-09-2005 (2005/10513)

ORDE de 12 de juliol de 2005, de la Conselleria de Cultura, Educació i Esport, per la qual es suprimixen determinats llocs de treball de mestres especialistes en Pedagogia Terapèutica en Instituts i Seccions d'Educació Secundària.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5093

Data del DOGV
:   15-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10221


Data del document
:   12-07-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * personal docent
    * qualificació del personal
    * personal
    * mètode pedagògic
    * ensenyament secundari

ORDE de 12 de juliol de 2005, de la Conselleria de Cultura, Educació i Esport, per la qual es suprimixen determinats llocs de treball de mestres especialistes en Pedagogia Terapèutica en Instituts i Seccions d'Educació Secundària. [2005/X10203]
  
La Llei Orgànica 1/1990, de 3 d'octubre, d'Ordenació General del Sistema Educatiu, preveu en l'article 36.1 que ?El sistema educatiu disposarà dels recursos necessaris perquè els alumnes amb necessitats educatives especials, temporals o permanents puguen assolir dins el mateix sistema els objectius establits amb caràcter general per a tots els alumnes?.
  
D'altra banda, el Decret 39/1998, de 31 de març, del Govern Valencià, d'Ordenació de l'Educació per a l'Atenció de l'Alumnat amb necessitats Educatives Especials, disposa en l'article quart que ?La Conselleria de Cultura, Educació i Ciència dotarà els centres docents sostinguts amb fons públics amb recursos, mitjans i suports complementaris als previstos amb caràcter general en compliment del que disposa la Llei Orgànica 1/1990, de 3 d'octubre, quan el nombre d'alumnes amb necessitats educatives especials que hi estiguen escolaritzats i la naturalesa d'estos així ho requerisca.
  
L'Orde de 18 de juny de 1999 (DOGV de 29 de juny), per la qual es regula l'atenció a la diversitat en l'Educació Secundària Obligatòria (ESO), en l'article 12 determina que l'alumnat amb necessitat educatives especials permanents rebran suport intensiu en les àrees estructurals, preferentment pel mestre d'Educació Especial: Pedagogia Terapèutica.
  
En desenvolupament i compliment de les previsions legals i reglamentàries esmentades, el punt I.E) de l'acord entre la Conselleria de Cultura, Educació i Ciència i les organitzacions sindicals d'ensenyament sobre dotació de plantilles i condicions de treball del professorat dels instituts i seccions d'Educació Secundària per a l'aplicació de la LOGSE establix que ?En tots els instituts i seccions de huit o més unitats d'Educació Secundària Obligatòria, per a l'atenció de l'alumnat amb necessitats educatives especials o amb dificultats manifestes d'aprenentatge s'assigna un mestre d'Educació Especial: Pedagogia Terapèutica?.
  
Per tot això, i en ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic. D'acord amb les previsions de la planificació educativa, se suprimixen en els Instituts i Seccions d'Educació Secundària els llocs de treball corresponents al cos de mestres de l'especialitat d'Educació Especial: Pedagogia Terapèutica que es relacionen en l'annex de la present ordre.
  
DISPOSICIÓ ADDICIONAL
  
La present orde s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze la Direcció General de Règim Econòmic i la Direcció General de Personal Docent perquè en l'àmbit de les respectives competències adopten les mesures que siguen necessàries per a l'execució del que s'ha disposat en esta orde.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2005/2006.
  
Tercera
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu en els terminis i davant els òrgans que s'indiquen tot seguit:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 12 de juliol de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX
  
SUPRESSIÓ:
  
PROVÍNCIA: ALACANT
  
LOCALITAT: ALCOI
  
CENTRE: IES BATOI
  
CODI: 13744496